text: Politiet undersøger onsdag aften forladt gummibåd i sø
  03 august 2016 kl. 18.53
  Syd- og Sønderjyllands Politi undersøger onsdag aften om der skulle have været personer i en forladt gummibåd i Langesø ved Nordborg på Als.
  Politiet fik meldingen klokken 19.51, hvor en borger havde set en forladt gummibåd, der flød rundt i søen.
  - For en sikkerheds skyld har vi sendt både politi og redningsmandskab til stedet for at undersøge, om der skulle være noget galt, fortæller vagtchef Ole Aamann ved Syd- og Sønderjyllands Politi til TV SYD.
  Vagtchefen tror ikke, der er sket en ulykke, men mere at nogen har leget med gummibåden, og så forladt den.
  - Men for en sikkerheds skyld undersøger vi det, fortæller vagtchefen.
  Redning og politi på vej til Langesø ved Nordborg, hvor der er observeret en gummibåd flyde rundt. Vagtchefen. #politidk
  Opdatering: Vagtchef Ole Aamann oplyser til TV SYD, at politiet har fundet frem til, at det er fire unge mennesker, som har taget en sejltur i gummibåden, og at de alle er sikkert på land igen.
  